CELEX: 32015D0975
Language: lv
Date: 2015-06-19 00:00:00
Title: Komisijas Īstenošanas lēmums (ES) 2015/975 (2015. gada 19. jūnijs) par pasākumu, ar ko Spānija saskaņā ar Eiropas Parlamenta un Padomes Direktīvu 2006/42/EK aizliedz laist tirgū Spānijas uzņēmuma HIDALGO'S GROUP importētas triecienurbjmašīnas (izziņots ar dokumenta numuru C(2015) 4086) (Dokuments attiecas uz EEZ)

23.6.2015   
            
            
               LV
            
            
               Eiropas Savienības Oficiālais Vēstnesis
            
            
               L 157/96
            
         KOMISIJAS ĪSTENOŠANAS LĒMUMS (ES) 2015/975
   (2015. gada 19. jūnijs)
   par pasākumu, ar ko Spānija saskaņā ar Eiropas Parlamenta un Padomes Direktīvu 2006/42/EK aizliedz laist tirgū Spānijas uzņēmuma HIDALGO'S GROUP importētas triecienurbjmašīnas
   
      
         (izziņots ar dokumenta numuru C(2015) 4086)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1), un jo īpaši tās 11. panta 3. punktu,
   tā kā:
   
               (1)
            
            
               Spānija informēja Komisiju par pasākumu, ar ko tā aizliedz laist tirgū triecienurbjmašīnu Dayron/70000, kuru Spānijā importē Spānijas uzņēmums HIDALGO'S GROUP.
            
         
               (2)
            
            
               Triecienurbjmašīnas bija marķētas ar CE zīmi saskaņā ar Direktīvu 2006/42/EK.
            
         
               (3)
            
            
               Pasākums veikts tāpēc, ka triecienurbjmašīnas neatbilst būtiskām veselības aizsardzības un drošības prasībām, kas izklāstītas Direktīvas 2006/42/EK I pielikuma 1.3.2. punktā (Demontēšanās risks darbības laikā), 1.7.3. punktā (Mašīnas marķējums) un 1.7.4.2. punktā (Instrukciju saturs), proti, mašīna neizturēja izturības testu – salūza karkass, kas nozīmē sagriešanās risku un risku, ka apkārtējie varēs piekļūt mašīnas aktīvajām daļām.
            
         
               (4)
            
            
               Spānija par konstatētajiem trūkumiem informēja izplatītāju un importētāju. Importētājs brīvprātīgi veica pasākumus, kas nepieciešami, lai neatbilstīgos ražojumus izņemtu no apgrozības.
            
         
               (5)
            
            
               Pieejamā dokumentācija, izteiktie komentāri un iesaistīto personu veiktās darbības liecina, ka triecienurbjmašīna Dayron/70000 neatbilst būtiskām veselības aizsardzības un drošības prasībām, kas noteiktas Direktīvā 2006/42/EK. Tāpēc jāsecina, ka Spānijas veiktais pasākums ir pamatots,
            
         IR PIEŅĒMUSI ŠO LĒMUMU.
   1. pants
   Pasākums, ar ko Spānija aizliedz laist tirgū triecienurbjmašīnu Dayron/70000, ko Spānijā importē Spānijas uzņēmums HIDALGO'S GROUP, ir pamatots.
   2. pants
   Šis lēmums ir adresēts dalībvalstīm.
   
      Briselē, 2015. gada 19. jūnijā
      
         
            Komisijas vārdā –
         
         
            Komisijas locekle
         
         Elżbieta BIEŃKOWSKA
      
   
   
      (1)  OV L 157, 9.6.2006., 24. lpp.